b'\n_START_ARTICLE_\nBenediktas Juodka\n_START_SECTION_\nBiografija\n_START_PARAGRAPH_\n1949\xe2\x80\x931960\xc2\xa0m. mok\xc4\x97si Garg\xc5\xbed\xc5\xb3 vidurin\xc4\x97je mokykloje. 1965\xc2\xa0m. Maskvos Lomonosovo universiteto Chemijos fakultete baig\xc4\x97 chemijos studijas. 1968\xc2\xa0m. chemijos moksl\xc5\xb3 kandidatas. 1968\xe2\x80\x931969\xc2\xa0m. VU Biochemijos, biofizikos ir genetikos katedros asistentas, 1969\xe2\x80\x931971\xc2\xa0m. vyr. d\xc4\x97stytojas. 1971\xe2\x80\x932002\xc2\xa0m. VU Biochemijos ir biofizikos katedros ved\xc4\x97jas. 1973\xc2\xa0m. 2 m\xc4\x97n. sta\xc5\xbeavosi \xc4\x8cekoslovakijos MA Organin\xc4\x97s chemijos ir biochemijos institute, 1974\xe2\x80\x931975\xc2\xa0m. 10 m\xc4\x97n. sta\xc5\xbeuot\xc4\x97 \xc5\xa0iaur\xc4\x97s vakar\xc5\xb3 ir Ilinojaus universitetuose (JAV). 1981\xc2\xa0m. chemijos moksl\xc5\xb3 daktaras.  Nuo 1982\xc2\xa0m. profesorius. 1985\xc2\xa0m. ir 1987\xc2\xa0m. vizituojantis profesorius Debreceno universitete (Vengrija); 1989\xc2\xa0m., 1992\xc2\xa0m., 1995\xc2\xa0m. ir 1997\xc2\xa0m. vizituojantis profesorius Frankfurto universitete (Vokietija). 1991\xc2\xa0m. (6 m\xc4\x97n.), 1993\xc2\xa0m. (2 m\xc4\x97n.), 1995\xc2\xa0m. (2 m\xc4\x97n.), 1997 (3 m\xc4\x97n.), 2000\xc2\xa0m. (3 m\xc4\x97n.) dirbo mokslin\xc4\xaf darb\xc4\x85 Vokietijos v\xc4\x97\xc5\xbeio tyrimo centre Heidelberge (Vokietija). 1991\xe2\x80\x932001\xc2\xa0m. VU mokslo reikal\xc5\xb3 prorektorius, 2001\xe2\x80\x932002\xc2\xa0m. laikinai einantis VU rektoriaus pareigas, 2002\xe2\x80\x932012\xc2\xa0m. VU rektorius. _NEWLINE_Skait\xc4\x97 paskaitas ir dalyvavo tarptautin\xc4\x97se konferencijose Austrijos, Belgijos, Danijos, Estijos, \xc4\x8cekijos, \xc4\x8cil\xc4\x97s, Ispanijos, Italijos, Japonijos, JAV, Kuveito, Latvijos, Lenkijos, Pranc\xc5\xabzijos, Rusijos, Suomijos, \xc5\xa0vedijos, Vengrijos, Vokietijos ir kit\xc5\xb3 \xc5\xa1ali\xc5\xb3 universitetuose bei mokslo centruose. Paruo\xc5\xa1ti ir skaitomi arba skaityti \xc5\xa1ie teoriniai kursai: bioorganin\xc4\x97 chemija, biochemija, molekulin\xc4\x97 biologija, nukleor\xc5\xabg\xc5\xa1\xc4\x8di\xc5\xb3 chemija ir biochemija. _NEWLINE_Nuo 1987\xc2\xa0m. Lietuvos MA narys korespondentas, 1990\xc2\xa0m. tikrasis narys (akademikas), 1992\xe2\x80\x932003\xc2\xa0m. LMA prezidentas. Nuo 1994\xc2\xa0m. Latvijos MA u\xc5\xbesienio narys. 1994\xc2\xa0m. Europos mokslo ir meno akademijos narys (Zalcburgas). 1999\xe2\x80\x932001\xc2\xa0m. Pasaulio mokslo ir technologij\xc5\xb3 etikos komiteto vicepirmininkas. 2002\xc2\xa0m. Europos men\xc5\xb3, gamtos ir humanitarini\xc5\xb3 moksl\xc5\xb3 akademijos (Pary\xc5\xbeius) tituluotas narys. 2002\xc2\xa0m. Italijos moksl\xc5\xb3 akademijos u\xc5\xbesienio narys._NEWLINE_2012\xe2\x80\x932016\xc2\xa0m. Lietuvos Respublikos Seimo narys (i\xc5\xa1rinktas pagal LSDP s\xc4\x85ra\xc5\xa1\xc4\x85).  Nuo 2017 m. Lietuvos darbdavi\xc5\xb3 konfederacijos prezidentas._NEWLINE_Ved\xc4\x99s; \xc5\xbemona Tiina (g. 1946\xc2\xa0m.), vert\xc4\x97ja (est\xc4\x97).  S\xc5\xabnus Robert Juodka, teisininkas.\n_START_SECTION_\nMokslini\xc5\xb3 interes\xc5\xb3 sritys\n_START_PARAGRAPH_\nKovalentiniai nukleor\xc5\xabg\xc5\xa1\xc4\x8di\xc5\xb3 ir baltym\xc5\xb3 kompleksai bei j\xc5\xb3 cheminis modeliavimas; Transportini\xc5\xb3 ribonukleor\xc5\xabg\xc5\xa1\xc4\x8di\xc5\xb3 pirmtak\xc5\xb3 brendimo mechanizmo tyrimas; Fotodinamin\xc4\x97s onkoterapijos biocheminiai mechanizmai.'